Kuwonga Munhu (provide for; gather up for) zvinoreva kuunganidzira mumwe munhu zvose zvaanoda pakurarama. Izwi iri rinotaurwa kana munhurume achiunganidzira munhukadzi waanoda - vanhu vanoti murume uyu anovonga musikana iyeye. Tichaona hanzvadzi yangu ndinomuda, asi anowonga musikana wepaseri apa zvinotofemba. VaHerero vanoti vonga kana onga (collect, gather up, heap up, accumulate) zvichireva kuunganidza. VaHerero vanoti omaongero (n. collection, gathering). VaHerero vanoti uongera (take care of, gather for). Nsenga vanoti kuonga (v. to deceive, entice) vachireva kunyengera kana kunyengerera. Giryama vanoti ku-ongeza (v. to give in addition to, add to, lengthen, augment, enlarge) kureva kuwedzera. Duala vanoti onga (v. add, lengthen). MaZulu vanoti iliwonga kana amawonga (Attraction, drawing, luring; magnetism) kureva kukwezva. Mamwe mazwi: wonga (Lure, entice, inveigle) kureva kukwezva.